**Maciej Skorża** (s. 10. tammikuuta 1972) on puolalainen jalkapallovalmentaja ja entinen puolustaja. Tammikuusta 2023 lähtien hän toimii Urawa Red Diamondsin päävalmentajana.

Ura
---

Skorżan pelaajaura oli varsin vaatimaton. Hän edusti 1990-luvun puolivälissä Radomiak Radomia ja AZS-AWF Varsovaa. Valmennusuransa hän aloitti vain 22-vuotiaana Legia Varsovan juniorijoukkueissa. Aikuisten valmentajana Skorża debytoi kaudella 1998/99, jolloin hän valmensi SMS Piasecznoa. Kauden jälkeen hän siirtyi Amica Wronkin juniorivalmentajaksi ja johdatti joukkueensa nuorten Puolan mestariksi 2002. 

Kesällä 2002 Skorża nousi Puolan jalkapallomaajoukkueen apuvalmentajaksi. Hän toimi yhdessä ottelussa Zbigniew Boniekin aisaparina, mutta varsinaisen maajoukkueuransa hän teki Paweł Janasin aisaparina. Kesäkuussa 2004 hän nousi Amican päävalmentajaksi. Hän johdatti joukkueensa UEFA Cupin lohkovaiheeseen ensimmäisenä puolalaisvalmentajana. Hän sai potkut marraskuussa 2005. Puolan maajoukkueen kanssa Skorża oli mukana MM-kisoissa 2006. Puolan pudottua lohkovaiheessa Janas ja Skorża saivat potkut.

Marraskuussa 2006 Skorża siirtyi Dyskobolia Grodzisk Wielkopolskin päävalmentajaksi. Debyyttikaudellaan hän luotsasi seuran Puolan cupin ja liigacupin mestariksi. Menestyksen myötä Wisła Krakova palkkasi Skorżan kesällä 2007. Hän luotsasi puolalaisen suurseuran kahteen perättäiseen liigamestaruuteen 2008 ja 2009. Maaliskuussa 2010 hän sai huonojen tulosten vuoksi potkut. 

Kesäkuussa 2010 Skorżasta tuli Legia Varsovan päävalmentaja.  Hän johdatti Legian kahteen Puolan cupin mestaruuteen, mutta liigassa joukkue joutui tyytymään kolmossijoihin. Skorża jätti joukkueen kesällä 2012 sopimuksensa päätyttyä. 

Syyskuussa 2012 Skorżasta tuli saudiarabialaisen Ettifaqin päävalmentaja.  Hän jätti tehtävänsä kauden jälkeen. 

Syyskuussa 2014 Skorżasta tuli KKS Lech Poznańin päävalmentaja.  Hänen johdollaan Lech nousi Puolan mestariksi pisteen erolla KP Legia Varsovaan. Mestaruus oli Skorżan valmennusuran kolmas. 

Kausi 2015/16 alkoi puolustavalta mestarilta katastrofaalisesti. Lech putosi liigan häntäpäähän ja lopulta lokakuussa 2015 Skorża sai potkut seuran ollessa liigan viimeisenä. Joukkue voitti vain yhden kauden 11 ensimmäisestä ottelustaan. 

Kesällä 2017 Skorża allekirjoitti kaksivuotisen sopimuksen Pogoń Szczecinin kanssa. Sarjajumboksi alkukauden aikana juuttunut Pogoń erotti Skorżan lokakuun lopussa 2017.

Huhtikuussa 2021 Skorża palasi Lech Poznanin päävalmentajaksi. Hän luotsasi seuran kauden 2021/22 päätteeksi Ekstraklasan mestaruuteen. Skorża jätti seuran kauden jälkeen henkilökohtaisten syiden vuoksi.

Marraskuussa 2022 Skorżan kerrottiin aloittavan vuoden 2023 alussa Japanin liigan Urawa Red Diamondsin päävalmentajana.

Meriitit
--------

* Ekstraklasa (4): 2008, 2009, 2015, 2022
* Puolan cup (3): 2007, 2011, 2012
* Puolan liigacup: 2007
* Puolan vuoden valmentaja (2): 2007, 2011

Lähteet
-------

* Maciej Skorza (transfermarkt.de)

### Viitteet

1. ↑  Maciej Skorża nie jest już trenerem Wisły (Arkistoitu – Internet Archive)
2. ↑  Skorża nowym trenerem Legii Warszawa (Posłuchaj)
3. ↑  Polish coach Maciej Skorza named Saudi Arabia’s Al Ettifaq's new boss
4. ↑  Skorza leaves Al Ettifaq for good  (Arkistoitu – Internet Archive)
5. ↑  Oficjalnie: Maciej Skorża trenerem Lecha Poznań
6. ↑  Jan Urban nowym trenerem Lecha Poznań. Maciej Skorża zwolniony
7. ↑  Maciej Skorża będzie trenerem Pogoni
8. ↑  Maciej Skorża odszedł z Pogoni
9. ↑  Maciej Skorża trenerem Lecha
10. ↑  Fortuna Puchar Polski. Raków broni trofeum! Czarna passa Lecha trwa
11. ↑  Maciej Skorża na własną prośbę odchodzi z Lecha Poznań
12. ↑  Urawa Red Diamonds name Skorza as Rodriguez replacement

  


|  |  |  |
| --- | --- | --- |
| Edeltäjä:**Orest LenczykMichał Probierz** | **Puolan vuoden valmentaja (Piłka nożna)**20072011 | Seuraaja:**Franciszek SmudaWaldemar Fornalik** |

|  |  |  |
| --- | --- | --- |
| Edeltäjä:**Kazimierz Moskal** | **Wisła Krakovan päävalmentaja**2007–3/2010 | Seuraaja:**Henryk Kasperczak** |

|  |  |  |
| --- | --- | --- |
| Edeltäjä:**Stefan Białas** | **Legia Varsovan päävalmentaja**2010–2012 | Seuraaja:**Jan Urban** |

|  |  |  |
| --- | --- | --- |
| Edeltäjä:**Mariusz RumakDariusz Żuraw** | **KKS Lech Poznańin päävalmentaja**9/2014–10/20154/2021–2022 | Seuraaja:**Jan UrbanJohn van den Brom** |

|  |  |  |
| --- | --- | --- |
| Edeltäjä:**Kasimierz Moskal** | **Pogoń Szczecinin päävalmentaja**6–10/2017 | Seuraaja:**Kosta Runjaic** |

|  |  |  |
| --- | --- | --- |
| Edeltäjä:**Ricardo Rodríguez** | **Urawa Red Diamondsin päävalmentaja**2023– | Seuraaja:**–** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |